Sergi Buigues, del Club de Gimnàstica Rítmica L’Almara, bronze en cinta i subcampió de la Copa d’Espanya
2025-07-24

Era la primera vegada que el Club de Gimnàstica Rítmica L’Almara competia en modalitat masculina i ha sigut un èxit. En el marc de la Copa d’Espanya Masculina de Gimnàstica Rítmica, celebrada a Santander, el gimnasta de L’Almara, Sergi Buigues ha obtingut la medalla de bronze en cinta amb una nota de 22.300 punts.

A més, en equips i representant a la Comunitat Valenciana, juntament amb els seus companys David Pérez i Mario Ruiz, Buigues s’ha fet també amb el Subcampionat (123.000 punts), només sent superat el trio valencià per l’equip de Navarra (129.950 punts).